钦定古今图书集成/理学汇编/经籍典/第185卷 > 汉董仲舒春秋繁露二 > 《十指》
## 钦定古今图书集成/理学汇编/经籍典/第185卷 > 汉董仲舒春秋繁露二 > 《十指》

《春秋》二百四十二年之文，天下之大，事变之博，无不
有也。虽然，大略要有十指。十指者，事之系也，王化之
由得流也。“举事变，见有重焉”，一指也；见事变之所至
者，一指也；因其所以至者而治之，一指也；“强干弱枝，
大本小末”，一指也；“别嫌疑，异同类，一指也；论贤才之
义，别所长之能”，一指也；“亲近来远，同民所欲”，一指也。
“承《周文》而反之质”，一指也；“木生火，火为夏天之端”，一
指也；切刺讥之所罚，考变异之所加。“大之端”，一指也；
举事变，见有重焉，则百姓安矣；见事变之所至者，则
得失审矣。因其所以至而治之，则事之本正矣。强干
弱枝，大本小末，则君臣之分明矣。别嫌疑，异同类，则
是非著矣。论贤才之义，别所长之能，则百官序矣。承
周文而反之质，则化所务立矣。亲近来远，同民所欲，
则仁恩达矣。木生火，火为夏，则阴阳四时之理相受
而次矣。切刺讥之所罚，考异变之所加，则天所欲为
行矣。切刺讥之而举之，仁往而义来，德泽广大，衍溢
于四海，阴阳和调，万物靡不得其理矣。说《春秋》者，凡
用是矣，此其法也。